** РЕПУБЛИКА БЪЛГАРИЯ**

 **АПЕЛАТИВЕН СЪД – ВАРНА**

**З А П О В Е Д**

**№ РД – 0328/28.05.2020 година**

**Ванухи Аракелян** – Административен ръководител – Председател на Апелативен съд – Варна на основание чл.106, ал.1, т.1 от ЗСВ във връзка с решение на „Съдийска колегия“ на ВСС по Протоколи № № 15/12.05.2020г. и 16/19.05.2020г. относно постепенно нормализиране работата на съдилищата в положение на продължаваща опасност от заразяване с COVID-19 и въведена епидемична обстановка

**Р А З П О Р Е Ж Д А М:**

**ДОПЪЛВАМ Заповед № РД – 0316/13.05.2020г.** по отношение на т. VI**. - относно работа на пресслужбата на Апелативен съд – Варна,** както следва:

1. При дела със значителен обществен и/или медиен интерес и по решение на съдебния състав, в съдебната зала да се допускат журналисти, след предварителна заявка, при стриктно спазване на указанията на здравните органи за ограничаване разпространението на заболяването и обявените мерки за достъп до сградата на Съдебната палата – гр.Варна, пл.“Независимост“ № 2.
2. На интернет страницата на Апелативен съд – Варна, да се помести информация за начина, по който ще се допускат журналисти в съдебната зала на съда.

 Настоящата заповед влиза в сила **от 28.05.2020** година и има действие до момента на промяна на обстоятелствата наложили издаването и́.

Координиране изпълнението на настоящата заповед възлагам на служителя връзки с обществеността.

Настоящата заповед да се доведе до знанието на Заместник -председателите на Апелативен съд – Варна и всички съдии за сведение.

**ВАНУХИ АРАКЕЛЯН**

**АДМИНИСТРАТИВЕН РЪКОВОДИТЕЛ –**

**ПРЕДСЕДАТЕЛ НА АПЕЛАТИВЕН СЪД-ВАРНА:**